

|  |  |
| --- | --- |
| **ДО**  **ЗАМЕСТНИК-МИНИСТЪРА НА ЗЕМЕДЕЛИЕТО И ХРАНИТЕ**  **И РЪКОВОДИТЕЛ НА УО НА ПРСР 2014-2020 Г.**  **ТАНЯ ГЕОРГИЕВА** | **ОДОБРИЛ:** |

**Д О К Л А Д**

**от Елена Иванова – директор на дирекция „Развитие на селските райони“**

|  |  |
| --- | --- |
| **ОТНОСНО:** | *Проект на заповед за изменение на Заповед № РД 09 - 845 от 22 юли 2022 г., изменена със Заповед № РД 09 – 1263 от 14 ноември 2022 г., на заместник-министъра на земеделието и ръководител на Управляващия орган на Програма за развитие на селските райони за периода 2014 – 2020 г. (ПРСР 2014-2020 г.), с която са утвърдени Насоки за кандидатстване по процедура чрез подбор на проектни предложения № BG06RDNP001-7.019 – Пътища „Строителство, реконструкция и/или рехабилитация на съществуващи общински пътища и съоръженията и принадлежностите към тях“ по подмярка 7.2. „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“ от ПРСР 2014 – 2020 г.* |

**УВАЖАЕМА ГОСПОЖО ЗАМЕСТНИК-МИНИСТЪР,**

На основание чл. 9, ал. 5, чл. 26, ал. 7, т. 2 от Закона за управление на средствата от Европейските фондове при споделено управление (Загл. изм. - ДВ, бр. 51 от 2022 г., в сила от 01.07.2022 г.) (ЗУСЕФСУ), във връзка с § 70 от Преходни и заключителни разпоредби към Закона за изменение и допълнение на ЗУСЕСИФ (Обн. ДВ, бр. 51 от 2022 г.), Ви представям за одобрение заповед за изменение на Заповед № РД 09 - 845 от 22 юли 2022 г., изменена със Заповед № РД 09 – 1263 от 14 ноември 2022 г. на заместник-министъра на земеделието и ръководител на управляващият орган на ПРСР 2014 – 2020 г., с която са утвърдени Насоки за кандидатстване по процедура чрез подбор на проектни предложения № BG06RDNP001-7.019 – Пътища „Строителство, реконструкция и/или рехабилитация на съществуващи общински пътища и съоръженията и принадлежностите към тях“ по подмярка 7.2. „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“ от ПРСР 2014 – 2020 г.

С проекта на заповед се предлага да се измени Раздел 8 „Общ размер на безвъзмездната финансова помощ по процедурата“ от Приложение № 1 „Условия за кандидатстване с проектни предложения за предоставяне на безвъзмездна финансова помощ по процедура чрез подбор № BG06RDNP001-7.019 – Пътища „Строителство, реконструкция и/или рехабилитация на съществуващи общински пътища и съоръженията и принадлежностите към тях“ по подмярка 7.2. „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“ от ПРСР 2014 – 2020 г.

Определеният със Заповед № РД 09 - 845 от 22 юли 2022 г., изменена със Заповед № РД 09 – 1263 от 14 ноември 2022 г. на заместник-министъра на земеделието и ръководител на управляващият орган на ПРСР 2014 – 2020 г. бюджет по процедурата е в размер на левовата равностойност на 50 000 000,00 евро или 97 790 000,00 лева.

С писмо вх. № 10 – 619 от 21 юли 2023 г. на министерство на земеделието и храните е представена информация от Държавен фонд „Земеделие“, че Оценителната комисия по чл. 33 от ЗУСЕФСУ е приключила работа си, а изпълнителният директор на Държавен фонд „Земеделие“ е одобрил оценителният доклад.

В оценителният доклад на комисията по чл. 33 от ЗУСЕФСУ е предложено по 32 броя проектни предложения да бъдат сключени административни договори. Проектните предложения са получили между 57 и 67 точки, а бюджета необходим за сключването на договорите е в размер на 91 956 488,49 лева.

По процедура № BG06RDNP001-7.019 – Пътища е наличен остатъчен бюджет в размер на 5 833 511,51 лева, който е недостатъчен за финансиране на всички 3 броя проектни предложения с одобрена субсидия в размер на 7 492 440,53 лева, получили 55 точки на окончателна оценка от списъка с резервните проектни предложения.

Съгласно чл. 37, ал. 2 от ЗУСЕФСУ при остатъчен финансов ресурс безвъзмездна финансова помощ може да бъде предоставена и за проектни предложения от списъка с резервни проекти по реда на тяхното класиране. Трите проектни предложения, за които е наличен остатъчен бюджет са получили равен брой точки, а именно 55. Съгласно националното законодателство всички проектни предложения, получили равен (еднакъв) брой точки по критериите за подбор, трябва да бъдат одобрени или отказани – презумпцията е, че щом са получили еднакъв брой точки, то те са еднакво добри и качествени.

Управляващият орган на ПРСР 2014 – 2020 г. на заседание на Комитета по наблюдение на Програмата, което беше проведено през месец април 2023 г. предложи да бъде извършено прехвърляне на средства, чрез което общият бюджет по подмярка 7.2 „Инвестиции в създаването, подобряването или разширяването на всички видове малка по мащаби инфраструктура“ да бъде увеличен от 620 295 322,00 евро публични средства на 743 715 223,00 евро публични средства.

По предоставена на 21 юли 2023 г. информация от Държавен фонд „Земеделие“ необходимите средства, с които следва да бъде увеличен бюджета на приема по процедура чрез подбор на проектни предложения № BG06RDNP001-7.019 – Пътища в размер на 1 658 929,02 лева и те ще бъдат достатъчни за одобрение на всички проектни предложения, получили 55 точки включително по критериите за подбор.

Като се вземе предвид приетото решение от Комитета по наблюдение на ПРСР 2014 – 2020 г. и с цел максимално усвояване на финансовия ресурс по подмярка 7.2 при оптимално използване на административния капацитет, предлагам да бъде увеличен финансовият ресурс по процедурата с 1 658 929,02 лева, или общия размер на бюджета по процедурата да бъде увеличен на 99 448 929,02 лева, съответстващи на 50 848 209,95 евро, с цел да бъдат финансирани всички проектни предложения, получили между 67-55 точки по критериите за оценка.

Проектът на заповед за изменение на Заповед № РД 09 - 845 от 22 юли 2022 г., изменена със Заповед № РД 09 – 1263 от 14 ноември 2022 г. на заместник-министъра на земеделието и ръководител на Управляващия орган на ПРСР 2014 – 2020 г., с която са утвърдени Насоки за кандидатстване по процедура чрез подбор на проектни предложения № BG06RDNP001-7.019 – Пътища „Строителство, реконструкция и/или рехабилитация на съществуващи общински пътища и съоръженията и принадлежностите към тях“, Обявата за откриване на процедура чрез подбор, съобщение и проект на доклад до заместник-министъра на земеделието и храните, съдържащ мотивите за издаване на заповедта бяха публикувани на електронната страница на Министерството на земеделието и храните, и в ИСУН 2020за писмени възражения и предложения в съответствие с чл. 26, ал. 4 от ЗУСЕФСУ.

**УВАЖАЕМА ГОСПОЖО ЗАМЕСТНИК-МИНИСТЪР,**

Във връзка с гореизложеното и на основание чл. 9, ал. 5 и чл. 26, ал. 7. т. 2 от ЗУСЕФСУ, предлагам да издадете заповед за изменение на Заповед № РД 09 - 845 от 22 юли 2022 г., изменена със Заповед № РД 09 – 1263 от 14 ноември 2022 г. на заместник-министъра на земеделието и ръководител на управляващият орган на ПРСР 2014 – 2020 г., с която са утвърдени Насоки за кандидатстване по процедура чрез подбор на проектни предложения № BG06RDNP001-7.019 – Пътища „Строителство, реконструкция и/или рехабилитация на съществуващи общински пътища и съоръженията и принадлежностите към тях“ по подмярка 7.2. „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“ от ПРСР 2014 – 2020 г.

С уважение,

